Hvgo quintus, Abbas Radingensis, Abbas vero noster decimus septimus. Hic clarus scientia  religione, qui Hugone quarto in extremis laborante, de eius consensu electus est Hugo iste quintus. Incœpit autem regere anno Domini 1199. Qui rexit annis octo. Obiit IIII. Kal. Septembris anno 1207. Iacet apud Cluniacum sub Pontio Abbate præfato. Iste Hugo dum esset Abbas Radingensis, ter vestiuit totum Refectorium de preciosis mappis Angliæ,  tersoriis,  etiam manuterga ad mandatum dedit,  clausum sancti Lazari plantari fecit,  tamdiu propriis expensis manu tenuit, quousque Conuentus fructum plenarie recepit. Et alia multa beneficia nobis contulit. Ecclesiam videlicet istam Cluniacensem magnis debitis oneratam inuenit, vsque ad tria millia,  quingentas marchas exonerauit. Insuper omnes libros suos peroptimos, in quibus fere continetur glosa noui,  veteris Testamenti, Conuentui dedit. Anno vero 1200. Ordo Prædicatorum incœpit.